Chip (båt)

Chip er det innfødte ainofolkets betegnelse på båtene de benyttet som fiskebåter fram til begynnelsen på det tjuende århundre i det nordlige Japan, spesielt fra den store øya Hokkaido.

Ainoene hadde en meget aktiv maritim kultur som nå er forsvunnet. Den var meget viktig ettersom fisk som laks utgjorde en betydelig del av deres næringsgrunnlag, og ainosamfunnet opplevde hungersnød hver gang fisket uteble. Laksefisket var så viktig at deres ord for fisk, «chep», kom fra ordet «chi-ep», som betyr mat, og fiskebåtene ble betegnet som «chip».

Den vanlige båttypen for ainofolket var stokkebåter, som ikke var annet enn uthugde stokker, som ble bearbeidet til kanoer.

 Se også 
 Yachip
 Mochip

 Eksterne lenker 
 http://oldphotosjapan.com/en/photos/251/ainu-fishermen

Kategori:Japanske båttyper